[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 16.2.2009

COM(2009) 63 окончателен

2006/0132 (COD)

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО за измененията на Европейския парламент на общата позиция на Съвета относно предложението за ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за създаване на рамка за действие на Общността за постигане на устойчиво използване на пестицидите

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0132 (COD)

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО за измененията на Европейския парламент на общата позиция на Съвета относно предложението за ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за създаване на рамка за действие на Общността за постигане на устойчиво използване на пестицидите

1. Контекст

Процедура

На 14 юли 2006 г. Комисията представи на Европейския парламент и на Съвета предложение за рамкова директива относно устойчивото използване на пестицидите, която да бъде приета по процедурата за съвместно вземане на решения съгласно член 251 от Договора за ЕО.

Икономическият и социален комитет даде становището си на 14 март 2007 г. Комитетът на регионите прие своето становище на 13 февруари 2007 г.

Европейският парламент прие позицията си на първо четене на 23 октомври 2007 г.

Съветът постигна политическо споразумение по предложението на 17 декември 2007 г. и прие общата си позиция на 19 май 2008 г.

Европейският парламент прие позицията си на второ четене на 13 януари 2009 г.

2. Цел на предложението на Комисията

Целта на предложението е да запълни законодателната празнота относно фазата на употреба на пестициди на ниво Общността и да установи минимални общи правила за употребата на пестициди, както и да намали рисковете за здравето на хората и за околната среда.

Предложената рамкова директива относно устойчивото използване на пестициди, COM(2006) 373 окончателен, заедно с предложението за регламент относно предлагането на препарати за растителна защита на пазара, COM(2006) 388 окончателен, са основните законодателни инструменти, включващи мерките, предложени в Тематичната стратегия относно устойчивото използване на пестициди, COM(2006) 372.

3. Коментар на Комисията

3.1 Общ коментар

На пленарната си сесия на 13 януари 2009 г. Европейският парламент прие компромисен пакет, който бе съгласуван със Съвета с оглед постигането на споразумение на второ четене.

Тези изменения засягат основно:

- определянето на цели за намаляване на риска и за ограничаване на използването в националните планове за действие, с изисквания за докладване за Комисията;

- укрепването на закрилата на жителите и минувачите;

- изкисванията за разпространението на пестициди сред непрофесионални ползватели;

- установяването на системи за събиране на информация за инцидентите, свързани с натравяне сред хората, които редовно са изложени на въздействието на пестициди;

- третирането на молби за прилагането на въздушно пръскане;

- използването на пестициди в определени райони.

Комисията приема компромисния пакет, тъй като той съответства на общата цел и на основните характеристики на предложението.

3.2 Изменено предложение

В съответствие с член 250, параграф 2 от Договора за ЕО Комисията изменя предложението си по гореописания начин.